Document ID: 31989R3373

KOMISSION ASETUS (ETY) N:o 3373/89,
annettu 9 päivänä marraskuuta 1989,
viinialan ennakkotilaston laatimisen soveltamista koskevista yksityiskohtaisista säännöistä annetun asetuksen (ETY) N:o 2396/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1236/89(2), ja erityisesti sen 31 artiklan 4 kohdan,
sekä katsoo, että
komission asetuksessa (ETY) N:o 2396/84(3), sellaisena kuin se on viimeksi muutettuna asetuksella (ETY) N:o 3643/87(4), vahvistetaan tiedot, jotka jäsenvaltioiden on lähetettävä komissiolle tuoteluokittain, jotta komissio voisi laatia viinialan ennakkotilaston annetulle viinivuodelle,
ennakkotilaston laatimiseksi ja markkinoiden moitteettomaksi hallinnoimiseksi on erittäin tärkeää arvioida tiettyjä kohtia; tämän vuoksi on välttämätöntä tuntea edellisen viinivuoden väliaikainen tilasto, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (ETY) N:o 2396/84 1 artiklan 2 kohta seuraavasti:
"Jäsenvaltioiden on lähetettävä Euroopan yhteisöjen tilastotoimistolle edellisen viinivuoden osalta ja liitteessä IV olevan mallin mukaisesti:
- väliaikainen tilasto viimeistään 30 päivänä marraskuuta,
- lopullinen tilasto viimeistään 15 päivänä maaliskuuta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä marraskuuta 1989.

Labels: 12
17
19